Mestské zastupiteľstvo mesta Senec v súlade s § 6 ods. 1 a § 11 ods. 4 písm. g) zákona
č. 369/1990 Zb. o obecnom zriadení v znení neskorších predpisov, v zmysle § 28 ods. 5,
§ 49 ods. 4, § 116 ods.6 zákona č. 245/2008 Z.  z. o výchove a vzdelávaní (školský zákon)
a o zmene a doplnení niektorých zákonov v znení neskorších predpisov a v súlade s § 5 a § 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

sa uznieslo na tomto

**Všeobecne záväznom nariadení**

**č. 2/2023**

**o určení výšky príspevku na čiastočnú úhradu nákladov**

**v školách a v školských zariadeniach**

**v zriaďovateľskej pôsobnosti mesta Senec**

 **Článok 1**

**Úvodné ustanovenia**

1. Toto všeobecne záväzné nariadenie (ďalej len „*nariadenie*“) určuje výšku mesačného príspevku zákonného zástupcu na čiastočnú úhradu výdavkov materskej školy, výšku mesačného príspevku na čiastočnú úhradu výdavkov v základnej umeleckej škole, v školskom klube detí a výšku príspevku na čiastočnú úhradu nákladov a výšku príspevku na režijné náklady a podmienky úhrady v školskej jedálni.
2. Pre účely tohto nariadenia sú školami materská škola, základná škola a základná umelecká škola a školskými zariadeniami školský klub detí, školská jedáleň a výdajná školská jedáleň v zriaďovateľskej pôsobnosti mesta Senec.
3. Pre účely tohto nariadenia sa za neplnoletého žiaka považuje osoba do dovŕšenia 18. roku veku a za plnoletého žiaka osoba po dovŕšení 18. roku veku.
4. Stravníkom v školskej jedálni a výdajnej školskej jedálni pre účely tohto nariadenia je dieťa materskej školy a žiak základnej školy.

**Článok 2**

**Materská škola**

1. Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole je určený sumou **28,00 Euro (slovom: dvadsať osem euro)**jednotnepre všetky deti navštevujúce materskú školu.
2. Príspevok v materskej škole sa neuhrádza za dieťa,
	* 1. pre ktoré je predprimárne vzdelávanie povinné,
		2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
		3. ktoré je umiestnené v zariadení na základe rozhodnutia súdu,
		4. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom,
		5. ktoré nedochádzalo do materskej školy ani jeden deň v čase letných školských prázdnin (*v mesiacoch júl a august*), alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku (*pomerná časť príspevku sa platí aj v prípade, ak je materská škola otvorená v čase letných školských prázdnin napr. len dva týždne, t.j, platí sa len polovičný príspevok*).
3. Príspevok sa uhrádza vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Pri neuhradení príspevku zákonným zástupcom dieťaťa za predchádzajúce tri mesiace, bude dieťa z materskej školy vylúčené riaditeľom školy (*netýka sa to detí, pre ktoré je predprimárne vzdelávanie povinné*).

 **Článok 3**

**Základná umelecká škola**

1. Príspevok na čiastočnú úhradu nákladov spojených so štúdiom v základnej umeleckej škole v zriaďovateľskej pôsobnosti Mesta Senec sa určuje na jedného žiaka v nasledovnej výške:

|  |  |  |  |
| --- | --- | --- | --- |
| **Prípravné štúdium** | individuálne vyučovanie | 13,00 € | mesačne |
|   | kolektívne vyučovanie | 13,00 € |
| **Základné štúdium**  |
| kolektívne vyučovanie | výtvarný odbor | 13,00 € | mesačne |
| tanečný odbor | 13,00 € |
| literárno-dramatický odbor | 13,00 € |
| individuálne vyučovanie | hudobný odbor | 15,00 € |

1. Dospelá osoba (§ 49 zákona č. 245/2008 Z.z.) prispieva na čiastočnú úhradu nákladov spojených so štúdiom na základnej umeleckej škole mesačne sumou: **40 €/ mesiac.**
2. Dospelí študenti (nad 18 r.) denného štúdia na strednej alebo vysokej škole, ktorí nie sú zárobkovo činní, na čiastočnú úhradu nákladov spojených so štúdiom na základnej umeleckej škole prispievajú **17 €/ mesiac**, s výnimkou pokračujúcich žiakov/študentov, ktorí si plnia základné I. stupňové štúdium (*na nich sa vzťahuje článok 3, ods.1*).
3. V prípade zdravotne postihnutého dieťaťa, a v prípade ak z jednej rodiny navštevuje základnú umeleckú školu tri a viac detí, znižuje sa úhrada na 50 % sumy v príslušnom odbore pre každé dieťa.
4. Riaditeľ základnej umeleckej školy môže rozhodnúť o znížení alebo odpustení príspevku podľa ods. 1, ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi
a príspevkov k dávke v hmotnej núdzi.
5. Príspevok sa uhrádza vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Pri neuhradení príspevku plnoletého žiaka alebo zákonným zástupcom neplnoletého žiaka za predchádzajúce tri mesiace, bude žiak zo základnej umeleckej školy vylúčený riaditeľom školy.

**Článok 4**

**Školský klub detí**

1. Na čiastočnú úhradu nákladov spojených s činnosťou a prevádzkou školského klubu detí prispieva zákonný zástupca žiaka mesačne na jedného žiaka sumou **23,00 Euro (slovom: dvadsaťtri euro).**
2. V prípade, ak má zákonný zástupca dve a viac detí, ktoré súčasne navštevujú školský klub detí, ktorý je súčasťou niektorej zo škôl v zriaďovateľskej pôsobnosti mesta Senec, výška poplatku sa určuje na **18 € (slovom: osemnásť euro)** za mesiac za každé dieťa.
3. Riaditeľ základnej školy môže rozhodnúť o znížení alebo odpustení príspevku podľa
ods. 1, ak zákonný zástupca žiaka o to písomne požiada riaditeľa školy a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi.
4. Príspevok sa uhrádza vopred do 10. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Pri neuhradení príspevku zákonným zástupcom za predchádzajúce tri mesiace, bude dieťa zo školského klubu detí vylúčené riaditeľom.

**Článok 5**

**Príspevok na čiastočnú úhradu nákladov a výška príspevku na režijné náklady a podmienky úhrady za poskytovanie stravy v školskej jedálni**

1. Školské jedálne pri základných školách a školské jedálne pri materských školách, ktorých zriaďovateľom je Mesto Senec, poskytujú stravovanie deťom a žiakom za čiastočnú úhradu nákladov, ktoré uhrádza zákonný zástupca *(ďalej aj ako „ZZ“)* vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva aj na úhradu režijných nákladov.
2. Výšku nákladov na nákup potravín podľa vekových kategórií stravníkov určujú finančné pásma na nákup potravín na jedno jedlo. Sú stanovené Ministerstvom školstva, vedy, výskumu a športu Slovenskej republiky.
3. Mesto Senec, ako zriaďovateľ školských jedální pri základných a materských školách a školských zariadení určuje 3. pásmo (pre deti, žiakov a zamestnancov) podľa platných pásiem: *Finančného pásma A na nákup potravín na jedno jedlo podľa vekových kategórií stravníkov s účinnosťou od 01.01.2023 a Finančného pásma B na nákup potravín na jedno jedlo podľa vekových kategórií stravníkov pre diétne stravovanie, stravovanie športovcov, celoročné stravovanie a stravovanie zamestnancov školy, školských zariadení a iných fyzických osôb s účinnosťou od 01.01.2023.*
4. Zriaďovateľ v zmysle ustanovenia § 140 ods. 9 školského zákona určuje výšku príspevku, ktorý uhrádza zákonný zástupca dieťaťa, okrem dieťaťa alebo žiaka, na ktoré je poskytnutá dotácia na podporu výchovy k stravovacím návykom podľa osobitného predpisu *(zákon č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších právnych predpisov*), na nákup potravín podľa vekových kategórií stravníkov v školskej jedálni takto:

|  |
| --- |
| **Školské jedálne pri materských a základných školách v zriaďovateľskej pôsobnosti mesta Senec, ktorých stravníkom je dieťa alebo žiak školského zariadenia v zriaďovateľskej pôsobnosti mesta Senec** |
|  | **Náklady na nákup potravín na jedno jedlo 3. finančné pásmo** | **spolu náklady na nákup potravín** | **príspevok ZZ na režijné náklady** | **výška poplatku ZZ na jeden deň spolu**  |
| **desiata v €/deň** | **obed v €/deň** | **olovrant v €/deň** |
| **Dieťa v MŠ** | 0,50 € | 1,20 € | 0,40 € | **2,10 €** | 0,50 €\* | 2,60 € |
| **Žiak v ZŠ (od 6 do 11 rokov)** | 0,00 € | 1,70 € | 0,00 € | **1,70 €** | 0,50 €\* | 2,20 € |
| **Žiak v ZŠ ( od 11 do 15 rokov)** | 0,00 € | 1,90 € | 0,00 € | **1,90 €** | 0,50 €\* | 2,40 € |
| **Dospelá osoba** | 0,00 € | 2,40 € | 0,00 € | **2,40 €** | 1,87 € | 4,27 € |

\*výška režijných nákladov na stravovanie je určená **paušálnou sumou 10€/mesiac.**

|  |
| --- |
| **Výška príspevkov za stravníkov (deti, žiakov, študentov, dospelých) ktorí nenavštevujú školské zariadenia v zriaďovateľskej pôsobnosti mesta Senec (cudzí stravníci)** |
|  | **Náklady na nákup potravín na jedno jedlo 3. finančné pásmo** | **spolu náklady na nákup potravín** | **príspevok ZZ na režijné náklady** | **výška poplatku ZZ na jeden deň spolu** |
| **desiata v €/deň** | **obed v €/deň** | **olovrant v €/deň** |
| **Dieťa v MŠ** | 0,50 € | 1,20 € | 0,40 € | **2,10 €** | 1,87 € | **3,97 €** |
| **Žiak v ZŠ (od 6 do 11 rokov)** | 0,00 € | 1,70 € | 0,00 € | **1,70 €** | 1,87 € | **3,57 €** |
| **Žiak v ZŠ ( od 11 do 15 rokov)** | 0,00 € | 1,90 € | 0,00 € | **1,90 €** | 1,87 € | **3,77 €** |
| **Žiaci od 15 do 19 r. (študenti strednej školy)** | 0,00 € | 2,10 € | 0,00 € | **2,10 €** | 1,87 € | **3,97 €** |
| **Dospelá osoba** | 0,00 € | 2,40 € | 0,00 € | **2,40 €** | 1,87 € | **4,27 €** |

5. Zákonný zástupca dieťaťa alebo žiaka prispieva na **úhradu režijných nákladov** na stravovanie vzniknutých v školskej jedálni **paušálnou sumou 10€/mesiac.** Termín a spôsob úhrady nákladov na nákup potravín a príspevku na režijné náklady určí riaditeľ základnej školy vnútorným predpisom školy.

Zákonný zástupca za každé dieťa alebo žiaka, ktoré odoberie aspoň jednu stravnú jednotku v mesiaci, uhrádza príspevok na režijné náklady v plnej výške (**10€/paušál/mesiac)**. Príspevok na režijné náklady je nevratný.

6. Príspevok na režijné náklady (10€/paušál/mesiac) uhrádza aj zákonný zástupca dieťaťa alebo žiaka, ktorému bola umožnená donáška hotového jedla do školskej jedálne a výdajne stravy .

7. Výška režijných nákladov pri cudzích stravníkov je stanovená na 1,87 €/deň.

8. Dospelá osoba prispieva na úplnú úhradu nákladov vo výške nákladov na nákup potravín 2,40 € a réžiu vo výške 1,87 €, spolu: 4,27 €/deň.

9. Príspevok na nákup potravín pre zamestnancov, ktorí sa stravujú v školskej jedálni je na jeden obed  podľa tretieho finančného pásma B určeného MŠVVaŠ SR.

Zamestnancom školy alebo školského zariadenia a iným fyzickým osobám sa určuje stupeň finančného pásma ako pre vekovú kategóriu stravníkov 15-19 ročných podľa Finančného pásma B s akceptovaním úpravy podľa § 152 Zákonníka práce. Pri príprave hlavných jedál pre zamestnancov školy alebo školského zariadenia a iné fyzické osoby podľa Finančného pásma B je v normovaní prípustná tolerancia navýšenia hmotnosti mäsa o 30%.

10. Zákonní zástupcovia detí a žiakov podľa ods. 4 budú uhrádzať rozdiel medzi poskytovanou dotáciou a finančným limitom na nákup potravín  podľa tretieho finančného pásma A a príspevok na režijné náklady v sume 10€/paušál/mesiac.

11. Riaditeľ školy so súhlasom zriaďovateľa môže rozhodnúť o znížení alebo odpustení príspevku na čiastočnú úhradu nákladov a príspevku na režijné náklady, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

 **Článok 6**

**Príspevok počas prerušenia vyučovania a zatvorenia škôl a školských zariadení na základe vyhlásenia krízovej situácie, mimoriadnej situácie, núdzového stavu, výnimočného stavu, vojnového stavu alebo vypovedania vojny.**

V prípade prerušenia vyučovania v školách a školských zariadeniach alebo v prípade uzatvorenia škôl a školských zariadení v zriaďovateľskej pôsobnosti mesta Senec na základe rozhodnutia príslušných orgánov pri vyhlásení krízovej situácie, mimoriadnej situácie, núdzového stavu, výnimočného stavu, vojnového stavu alebo vypovedania vojny, neuhrádza zákonný zástupca dieťaťa alebo žiaka žiadne príspevky podľa Článku 2 až Článku 5 tohto nariadenia odo dňa vyhlásenia prerušenia vyučovania alebo uzatvorenia škôl a školských zariadení.

Zaplatená alikvotná časť mesačného príspevku za obdobie odo dňa vyhlásenia prerušenia vyučovania alebo uzatvorenia škôl a školských zariadení sa započíta za obdobie, kedy sa ukončí prerušenie vyučovania alebo uzatvorenie škôl a školských zariadení bez ohľadu na to, či počas tohto obdobia nastane prechod na nový školský rok. V takom prípade bude zákonný zástupca informovaný najneskôr ku koncu školského roka, t. j. do 31. 8. príslušného kalendárneho roka o výške finančných prostriedkov, ktorá sa započíta na obdobie ďalšieho školského roka, najneskôr do 30 dní od obnovenia vyučovania a prevádzky v školách a školských zariadeniach.

Škola a školské zariadenie zašle v lehote do 30 dní odo dňa začatia nasledujúceho školského roka nasledujúceho po školskom roku, v ktorom prišlo k uzatvoreniu škôl a školských zariadení, najneskôr do 30 dní od obnovenia vyučovania a prevádzky v školách a školských zariadeniach nevyčerpané mesačné príspevky na bankový účet zákonným zástupcom detí a žiakov, ktorí v ďalšom školskom roku nebudú navštevovať príslušnú školu alebo školské zariadenie.

 **Článok 7**

 **Záverečné ustanovenia**

1. Návrh tohto nariadenia, bol zverejnený na úradnej tabuli, aj na internetovej adrese mesta, v období od 27.01.2023 do 06.02.2023.
2. Mestské zastupiteľstvo v Senci sa na tomto nariadení uznieslo dňa 14.02.2023.
3. Toto nariadenie nadobúda účinnosť od 01.03.2023.
4. Dňom nadobudnutia účinnosti tohto Všeobecne záväzného nariadenia sa zrušuje Všeobecne záväzné nariadenie č. 8/2022, ktorým sa určujú výšky príspevkov na čiastočnú úhradu nákladov v školách a školských zariadeniach v zriaďovateľskej pôsobnosti mesta Senec.

................................

Ing. Pavol Kvál, v.r.

 primátor mesta